ऑस्ट्रेलिया के कुछ छोटहन राज्यक्षेत्र बाड़ें; संघीय सरकार न्यू साउथ वेल्स में एगो अलगा से एरिया के प्रशासन चलावे ले, जार्विस खाड़ी टेरिटरी इहाँ के राजधानी क्षेत्र खातिर नौसैनिक अड्डा के रूप में हवे। इनहन के अलावे, बाहर के इलाका में, आबाद जगह सभ में: नॉर्फ्लाक दीप, क्रिसमस दीप, कोकोस (कीलिंग) दीप बाड़ें; कुछ बड़हन गैर-आबाद जगह सभ में: ऐशमूर अउरी कार्टियर दीप, कोरल सागर दीप, हर्ड दीप आ मैकडोनाल्ड दीप सामिल बाड़ें। ऑस्ट्रेलिया के दावेदारी अंटार्कटिका के कुछ हिस्सा पर भी बा जेकरा के ऑस्ट्रेलियाई अंटार्कटिक टेरिटरी कहल जाला, हालाँकि, ई दुनियाँ के देसन द्वारा बहुत पहिचान वाला ना बाटे।